जिन्ना कुसै पासेआ कीते गेदे जोर-जुल्मै गी भुलाई देना। भुलक्कड़पुने दियां प्रमुख दो गै किसमां होई सकदियां न। इक आरजी भुलक्कड़पुना, जेह्ड़ा तौले गै जादाश्ती च बदेलोई जंदा ऐ, ते दूआ पक्के पैरें टिके दा भुलक्कड़पुना। आपूं बड्ढमां बैर होंदे होई बी भुलक्कड़पुने ते जादाश्त दे बन्ने कोल-कोल होंदे न। इन्दा मान-मुल्ल इक-दूए पर मुन’स्सर होंदा ऐ। भुलक्कड़पुना। ते उसलै गै बंदनेजोग ऐ जिसलै जादाश्त कचियां त्रुंभां करान लगदी ऐ, पर जिसलै भुलक्कड़पुने कारण समाजै च मनुक्खै दी हासो-हानी होन लगै, उसदे मान-मलाह् जे ते पैसे-धेले दी हानी होन लगी पवै, तां उसलै भुलक्कड़पुने गी जढ़ै थमां पुट्टी टकाने दी लोड़ बझोंदी ऐ।